Dôvodová správa

	Podľa § 42 ods. 3 zákona Národnej rady Slovenskej republiky č. 273/1994 Z. z. o zdravotnom poistení, financovaní zdravotného poistenia, o zriadení Všeobecnej zdravotnej poisťovne a o zriaďovaní rezortných, odvetvových, podnikových a občianskych zdravotných poisťovní v znení neskorších predpisov je správna rada Všeobecnej zdravotnej poisťovne zložená z piatich zástupcov poistencov navrhnutých príslušnými reprezentatívnymi orgánmi zamestnancov a ďalších záujmových skupín a združení občanov, z piatich zástupcov zamestnávateľov navrhnutých príslušnými reprezentatívnymi orgánmi zamestnávateľov a piatich zástupcov štátu navrhnutých vládou Slovenskej republiky. Členov správnej rady volí a odvoláva Národná rada Slovenskej republiky.

Dôvodom návrhu na zvolenie do funkcie členov Správnej rady Všeobecnej zdravotnej poisťovne je uznesenie Vlády Slovenskej republiky č. 1145/2002 zo dňa 23. októbra 2002, ktorým schválila návrh na odvolanie zástupcov štátu a zástupcu zamestnávateľov z funkcie členov Správnej rady Všeobecnej zdravotnej poisťovne a poverila predsedu vlády predložiť schválený návrh Národnej rade Slovenskej republiky a uložila ministrovi zdravotníctva zabezpečiť náhradný výkon oprávnení Správnej rady Všeobecnej zdravotnej poisťovne na čas do rozhodnutia Národnou radou Slovenskej republiky o návrhu. Uznesením vlády Slovenskej republiky číslo 1226 zo dňa 6.novembra 2002 bol vypustený návrh na odvolanie zástupcu zamestnávateľov správnej rady Všeobecnej zdravotnej poisťovne a ministrovi zdravotníctva bola zrušená povinnosť zabezpečiť náhradný výkon oprávnení správnej rady Všeobecnej zdravotnej poisťovne.

Návrh  piatich členov zástupcov štátu podľa § 42 ods. 3 zákona NR SR č. 273/1994 Z. z. v znení neskorších predpisov predkladá Národnej rade Slovenskej republiky vláda Slovenskej republiky.

	Navrhovaní kandidáti nemajú výhrady k zverejneniu ich osobných údajov v zmysle zákona NR SR č. 211/2000 Z. z. o slobodnom prístupe k informáciám.